เก็บ 2 หุ้นแบงก์ตัวเด็ด! รับฟิทช์เพิ่มอันดับเครดิตสุดแกร่ง แถมยีลด์เด่น-เป้าสูง
เก็บ 2 หุ้นแบงก์ตัวเด็ด! รับฟิทช์เพิ่มอันดับเครดิตสุดแกร่ง แถมยีลด์เด่น-เป้าสูง
13 ก.ย. 2561

บล.ดีบีเอส วิคเคอร์ส ระบุในบทวิเคราะห์วันนี้(13ก.ย.61) ว่า รายงานข่าวจากฟิทช์ เรทติ้งส์ (ประเทศไทย) ประกาศเพิ่มอันดับเครดิตภายในประเทศระยะยาวของธนาคารทหารไทย (TMB) และธนาคารธนชาต (TBANK) จาก A+(tha) เป็น AA-(tha) และบริษัททุนธนชาต (TCAP) ซึ่งบริษัท โฮลดิ้ง ของธนาคารธนชาต จาก A(tha) เป็น A+(tha) และปรับอันดับเครดิตภายในประเทศระยะสั้นจาก F1(tha) เป็น F1+(tha) โดยทั้งสามบริษัทมีแนวโน้มอันดับเครดิตมีเสถียรภาพ (Stable)
ความเห็น : นับเป็นข่าวบวก และเห็นว่าธนาคารที่อยู่ใน Coverage  คือ TMB, TCAP มีความแข็งแกร่งทางธุรกิจมากขึ้นเมื่อเทียบกับหลายปีที่ผ่านมา คุณภาพสินทรัพย์ดีขึ้นเป็นลำดับ (NPL Ratio ลดลงต่อเนื่อง) ฐานเงินฝากขยายตัวและมั่นคงมากขึ้น
ทางฝ่ายวิจัยฯ DBSVTH แนะนำซื้อ TMB ให้ราคาพื้นฐาน 2.67 บาท (ณ ราคาปัจจุบันซื้อขายที่ P/E ปีนี้ 11 เท่า, P/BV 1.0 เท่า คาดการณ์ Dividend Yield ปีนี้ 2.8%, ROE 10%) และแนะนำซื้อ TCAP ราคาพื้นฐาน 62 บาท (ณ ราคาปัจจุบันซื้อขายที่ P/E ปีนี้ 8 เท่า, P/BV 0.9 เท่า คาดการณ์ Dividend Yield ปีนี้ 4.6%, ROE 12%)
 
 